El Golfo de Botnia el xe un setor del mar Bàltego chiapà rento intra la costa oriental de la Finlandia e la costa ocidental de la Svezia. El se estende par 725 km e el ga na larghesa conprendesta infra i 80 e i 240 km, la fondità mèdia la xe de 60 m e la màssima la xe 295 m. El riceve le aque da tanti fiumi, che i reduse notevolmente la salinità tanto che inte el só estremo setentrional se cata pessi de aqua dolza. A càusa de la redota salinetà el golfo el se ingiazza pì rapidamente, e el xe el primo toco de Mar Bàltego a ingiazzarse inte i mesi de inverno. Le Isole Åland, che łe costituise na region autonomega de la Finlandia, łe xe considerae el confin natural intra el Bàltego vero e propio e el Golfo de Botnia.